GiliGold/VAD_KnessetCorpus huggingface dataset:
אוסאמה סעדי: אמנת איסטנבול היא השם המלא זה האמנה למאבק במניעת אלימות כלפי נשים ואלימות במשפחה והיא אושרה ב-2011 ונכנסה לתוקף ב-2014 ונכון להיום 45 מדינות חתומות על האמנה הזו וטוב שאנחנו היום מתבשרים שגם מדינת ישראל מצטרפת לאמנה הזו איך שהציע גם שר המשפטים וגם שר החוץ, חשוב מאוד שאנחנו נהיה חלק מהמאבק הזה נגד אלימות, נגד נשים ואלימות במשפחה ובמיוחד אנחנו בישראל וגם בחברה הערבית בפרט שאנחנו באמת יש סרטן כזה של רתח של נשים ואלימות נגד נשים רק שלשום עוד רצח בג'דיידה מאכר, עיישה עבאדי זיכרונה לברכה וגם עכשיו נמצאת על מיטת החולים אחרי שריססו אות גופה בכמה קליעים, חמישה ששה קליעים מנהלת בית הספר מהישוב שלי, מנהלת בית ספר שירו בה עם הילד שלה בפני התלמידים, בפני המורים, זו זוועה, בעראבה, היא עכשיו נמצאת בבית חולים פוריה.
אוסאמה סעדי: אמרנו שעברנו קווים אדומים אדוני השר, אין קווים אדומים, לא איפה שהיתי בבית קברות שבוע שעבר והייתי עד לרצח ממש מול עיני וכל איד מאיתנו יכול להיות הנרצח, מחמוד עודה מג'לג'וליה, מנהלת בית ספר, בחתונות, אז לפחות הצעד הזה שאנחנו עושים היום, אם אנחנו נציל אישה אחת מרצח אני חושב שעשינו מלאכת קוד, תודה לך גברתי היושבת ראש וכולם לכולם על המאמץ שעשו בעניין הזה.
עאידה תומא סלימאן: תודה, אני נתתי את זכות הדיבור לעורכת הדין הילה טנא גלעד ואני יודעת שחבר הכנסת מאיר יצחק התייצב מהראשונים שישבו, אז אחר כך נעבור.
הילה טנא-גלעד: תודה רבה גברתי, אני מאוד שמחה להגיע לכאן למעמד, אני מאוד נרגשת, אנחנו מלוות את המהלך הזה מאז 2013, פחות או יותר המאמץ נמשך באמת תודה לך ההתעקשות ועל העשייה באמת שורה של עורכות דין ומתמחות מדהימות עזרו כמו שגברתי יודעת ועבדנו באמת עם כל משרדי הממשלה כדי לקדם את זה גם במרכז רקמן, באמת תודה לכולם אנחנו כמובן נמשיך את העבודה בניסוחים של ההסתייגויות והפרשנויות עם כל העמיתים שלנו כדי להגיע בכיליון עיניים להסכמה של מועצת אירופה, תודה.
עאידה תומא סלימאן: תודה ותודה גם לכם מי ששוקדים יום יום על העשייה המקצועית ואני יודעת שיש לכם הרבה קשיים גם בדרך, אבל נתגבר עליהם, חבר הכנסת מאיר יצחק הלוי ואני רק מודיע לחברי וחברות הכנסת שהצטרפו אני רושמת אתכם לפי הכניסה ואני אגיע גם.
מאיר יצחק הלוי: קודם כל תודה גברתי היושבת ראש, אני מקדם בברכה באמת את היוזמה ואת הנחישות שלך ונגיד תודה גם לשרים, שר המשפטים ושר החוץ, על העבודה החשובה שהם עושים, את יודעת, אני מלווה את הנושא הזה הרבה מאוד שנים, גם כראש עירייה באילת ואני שואל מה קורה בעצם?
מאיר יצחק הלוי: אני מסתכל לאחור 18 שנים ואנחנו רואים שהתופעה הולכת ומחמירה של אלימות כלפי נשים ואלימות בכלל, והשאלות הן שאלות קשות ונוקבות ואני אגיד לך לכם מהניסיון שלי כמי שהייתה לו הזכות להוציא את תוכנית עיר ללא אלימות לאוויר העולם, והתחבטנו עם הסוגיות הללו, אני חושב שבראש ובראשונה צריך לטפל בטיפול הוליסטי בתופעת האלימות באשר היא, כאשר קהילה שלמה צריכה להוקיע את התופעות הללו, אנחנו מגלים בזמן האחרון ואני גם אמרתי את זה בישיבות קודמות שגיבורי היישוב זה עבריינים, העבריין הנוהג על הג'יפ מרצדס והולך עם הכובע מצחיית נייק וזה הופך להיות הכוכב העירוני, יש כאן איזשהו מהלך של לגיטימציה בלתי נסבלת של החברה באירועים האלימים הללו.
מאיר יצחק הלוי: זאת אומרת יש לנו גיבור מקומי חדש, וצריך לדעת לטפל בו, זה נושא אחד, הנושא השני זה הנושא של אפס סלחנות, אני שומע בשיחות של אלימות כלפי נשים שיש מי שמתחיל לברר את ההתנהלות של האישה וזה דבר איום ונורא ואני אומר אפס סובלנות לדברים הללו, צריך לראות מה הפרופיל של הגבר המכה ולהתחיל לבנות תוכנית טיפול לגבר המכה, כל שיח שמופנה כלפי אישה מעוות את היכולת שלנו לטפל בצורה איכותית בסוגיה הזאת.
מאיר יצחק הלוי: דבר נוסף, ואמר פה שר המשפטים, אני חייב להגיד אמנם הוא יושב ראש שלי אבל אי אפשר שלא לפרגן על מהלכים משמעותיים שלך כי גם בנושא האלימות שהיו בארבעה החודשים, לא היו הרבה שנים לאחור בדברים שקורים הלכה למעשה שכל תכליתם הורדת האלימות וכל התמיכה, אני מאלה שטוענים אפס סובלנות לכל תופעת אלימות באשר היא ועוד שני נושאים שאני רוצה להציג פה, אחד זה אלימות ברשתות החברתיות, אנחנו רואים הטרדות מיניות, אנחנו רואים אלימות כלפי נשים דרך המדיות האיומות הללו שאיבדו כל רסן ולכן ב-14 לחודש יתקיים פה יום שעניינו הטיפול ברשתות החברתיות לאור האלימות הקשה, שרון פרי תהיה המנחה של הכנס הגדול והיא עצמה חוותה חוויית אלימות קשה ואני מזמין כל מי שנמצא כאן להגיע ולזעוק את הזעקה הזאת כי אני טוען שזו הלקונה החברתית הקשה ביותר, כל מה שקורה לנו עם הרשתות החברתיות.
מאיר יצחק הלוי: הדבר הנוסף, כהצעה קטנה שלי, כאיש חינוך כבר הרבה מאוד שנים, דיברנו אתמול על עוד פעולה יפה שלשמחתי אנחנו שותפים לה גם בעשייה, זה הנושא של להעביר את מעונות היום לאחריות משרד החינוך, כדי שיהיה רצף חינוכי מגיל לידה צפונה.
מאיר יצחק הלוי: אני הצעתי שכל בית כזה, ושרת החינוך אתמול אמרה שהיא בהחלט קשובה, יהפוך להיות גם מרכז תמיכה גם לזוגות צעירים וגם למשפחות חד הוריות, בסוף צריכים לייצר גם העצמה של אישה אם אנחנו בוחנים את מה שקורה בדואט הזה בין האישה המוכה לבין הגבר ולכן צריך פה העצמה של אישה, העצמה של אישה בהרבה מאוד מקרים צריכה להיות תחת אותו רעיון שקראנו לו המעונות, או מרכזי ילדים הופכים להיות בשעות אחר הצהריים כבתים רב תכליתיים, הופכים להיות מרכזי העצמה לנשים בחלק ההורי בחלק של העצמה אישית בחלק של הביטחון האישי וכן הלאה, זה חלק מהאמירה שלי שאומרת שכל הקהילה צריכה להתגייס מול המשימה הזו ואני מאוד מקווה שבשנה הבאה עלינו לטובה נוכל להראות נתונים שמלמדים שיש קיטון בתופעות הקשות הללו, תודה רבה.
עאידה תומא סלימאן: תודה רבה, אפרופו גישה הוליסטית, אתה בעצם הגשת גישה הוליסטית לנתח את העניין ואני שמחה מאוד לשמוע על הגישה שאומרת שהופכים את מעונות היום למרכזים, זה יכול להיות באמת שינוי מאוד עוצמתי, חברת הכנסת קרן ברק, בבקשה.
קרן ברק: קודם כל כמובן שאני מברכת על הישיבה החשובה הזאת ועל ההצהרה של הממשלה בנושא הזה, אם מאיר עשה פרומו לאירוע שלו אז אני אעשה פרומו לאירוע שיהיה בצהריים לציון היום למאבק לאלימות נגד נשים שהשדולה שלנו למניעת אלימות נגד נשים וזה קורה היום בצהריים, אבל אני שואלת פה בעצם, נשארו פה בעצם משרדי ממשלה, אני מתנצלת קודם כל שאיחרתי ולא הייתי ממש בהתחלה של הדיון, אז הפסדתי את הדברים שנאמרו על ידי השרים, קודם כל נראה לי שאני היחידה פה מהאופוזיציה.
עאידה תומא סלימאן: אני מהאופוזיציה.
קרן ברק: אפילו אתמול בערב את הצבעת עם הקואליציה.
עאידה תומא סלימאן: קרן אני לא אחליק את זה, אני תמיד אומרת, אנחנו מצביעים עם העיקרון, אנחנו גם יש אנשים שמטיחים בפנינו שאנחנו מצביעים לפעמים עם הליכוד, אני אומרת, אני לא מצביעה לא עם הליכוד ולא עם הקואליציה, אני מצביעה על העיקרון.
קרן ברק: אני חושבת שזה דיון אחר אבל גם אני לא אחליק את זה, מבחינתנו מרגע שמחלקים לכם תפקידים בנפרד מהאופוזיציה אז אתם חלק מהקואליציה.
עאידה תומא סלימאן: בואי תעזבי, אני לא רוצה את זה, אני מתמקדת עכשיו באלימות נגד נשים, קרן הדיון הוא על אמנת איסטנבול ואלימות נגד נשים מזכירה.
קרן ברק: ולכן אני אומרת שזה יום חשוב והמהלך הזה הוא חשוב ואני מקווה מאוד שמעבר למילים של ההצטרפות לאמנה יהיו פה גם מעשים, יש הרבה מאוד חוקים שצריך לקדם אותם כנגזרת של האמנה הזאת, חלק מהחוקים כביכול אפילו חוקים שלנו שאנחנו של האיזוק האלקטרוני עברו, אבל גם את וגם אני יודעות שזה לא עבר בוועדת שרים בהתחלה, זאת אומרת שמשרד המשפטים עצמו ואינני פונה אליך השר אלא למשרד עצמו מסתייג בהרבה מאוד מהדברים שכתובים באמנה הזאת כתפיסת עולם ולכן זה לא יכול להיות אות מתה ומילים ריקות החתימה הזאת, זה חייב להיות מפורט לתוכנית עבודה אמיתית כשגם בכירי משרד המשפטים ובוודאי הפרקליטות יבינו שאנחנו מדברים פה על חברה שצריך להגן עליה.
קרן ברק: כשאנחנו רוצים להגן על חברה אמנם אנחנו רוצים תמיד לשמור כי אנחנו מדינה דמוקרטית על זכות העבריין, אבל חשוב יותר, לא פחות, יותר לשמור על החברה מפני העבריין, זה תפקידנו כמחוקקים זה תפקידנו, כנבחרי ציבור וזה גם תפקידו של משרד המשפטים לשמור על החברה וכשאנחנו מדברים לשמור על החברה מפני העבריינים, אנחנו צריכים שהם לא יתנגדו ויגישו עמדת התנגדות לחוק שכבר עבר מאה פעם לפני כן והיה צריך לקדם אותו, שיהיה חוק שלהם, לא פרטי, שהאיזוק האלקטרוני שיגן על נשים וישמור אותן בבתים שלהם ולא במקלטים, אני לא יודעת גם מה קרה לחוק אלימות כלכלי שעבר כבר בכנסת הקודמת בקריאה ראשונה זאת אומרת כל מה שצריך לעשות זה דין רציפות והאירועים האלה שבו אנחנו רוצים באמת להגן על נשים לא רק מאלימות פיסית, גם מאלימות נפשית וגם מאלימות כלכלית וגם מאלימות רגשית, אישה שנמצאת בתוך כלא, גם אם לא חוטפת כל היום מכות, אלא מתעללים בה בצורה רגשית ונפשית, היא אישה שאנחנו צריכים להגן עליה ולהוציא אותה מתוך המקום הזה, ולכן מה שאני מבקשת וכמובן הקמת בתי הדין הייעודיים לאלימות במשפחה שזה מירב מיכאלי יזמה והיא חברה בממשלה, אני שמחה שיש פה אווירה חגיגית אבל צריך לפרוט את זה ולהביא את זה לחקיקות מסוימות, אני כמובן אתמוך אבל זה מאוד חשוב, תודה רבה.
עאידה תומא סלימאן: אני גם כן שמחה שהעלית את הנושאים, אמנם חלק מהם גם קיבל התייחסות בתחילת הישיבה ואני מנסה לקדם את האיזוק האלקטרוני, להזכיר להם עבר בקריאה טרומית ב-2016.
קרן ברק: 2018.
עאידה תומא סלימאן: לא, פעם ראשונה אני העברתי את זה ב-2016 בכנסת ה-20 כשעוד היה גם אפשר והייתה יכולת לקדם אותו, לצערי הרב לא הממשלה הקודמת קידמה ועזרה לי לקדם אותו ולא עכשיו, אני מאוד מקווה ואני יודעת שאתם רוצים לקדם אותו.
גדעון סער: אני יכול לעדכן אם יושבת הראש רוצה.
גדעון סער: רק בשתי הנקודות הללו ואני אוסיף עוד דבר אחד כי אני צריך לצאת לדיון אחר בוועדת החוקה, אחד לגבי חוק האלימות הכלכלית, נתתי אוקי לקדם אותו, עשינו כמה תיקונים קלים בנוסח, יש היבט תקציבי מול משרד הרווחה שצריך לסגור, אבל שוחחנו על זה גם בכינוס הראשון לפני יומיים של הועדה לשוויון מגדרי של ועדת השרים והדבר הזה יבוא לכנסת להערכתי עוד במושב הזה.
גדעון סער: לנושא מחלקות ייעודיות כתבתי אתמול ליושבת ראש הוועדה, זה נושא של עבירות מין שאנחנו נצא לפיילוט זאת אומרת אני מדבר על דעת פרקליט המדינה ועל דעת המשטרה במחוז או במחוזות אנחנו נקבע את ההיקף המדויק אבל יש נכונות לפיילוט גם במשטרה וגם בפרקליטות בהקשר הזה.
גדעון סער: גישת הנהלת בתי המשפט בנושא הזה שונה, אבל בכל מקרה אנחנו נתקדם ברשות המבצעת גם בפרקליטות וגם במשטרה, אני רוצה לציין עוד דבר אחד שלפי דעתי הוא מזמן השתכנעתי שהוא במוקד העניין ואנחנו מאוד חלשים בו, צריך לשים דגש על נושא השיקום, נכון שיקום של גברים אלימים תוך כדי ריצוי המאסר, אני חושב שדרך המלך לזה היא לא חקיקה דווקא, אפשר לדבר על זה, נכון, תוך כדי המאסר, תוך כדי ריצוי המאסר ולאחר השחרור ממאסר, תוך כדי ליווי בזמנו היה מעון כזה בראשון לציון.
גדעון סער: אני ראיתי שם איך בעצם המטרה היא למנוע והדרך כל עוד נשים דגש על מימד השיקום ההצלחה יכולה להיות חלקית בלבד ואני חושב שבזה גם כן הוועדה יכולה למקד את המאמץ שלה ואני מבטיח לסייע.
עאידה תומא סלימאן: אני גם רוצה להזכיר לכולם, אנחנו בשבוע הבא, זה צריך להגיע את הצעת החוק בעניין טיפול בגברים אלימים, חיוב בטיפול לגברים אלימים ובקשת תזכירים על ידי בתי משפט, זה כבר עבר בקריאה ראשונה, חל עליו החלת דין, הכנו אותו לקריאה שנייה ושלישית, יגיע לוועדת שרים שאני מאוד מקווה שתתן לו דחיפה ויגיע לכנסת.
גדעון סער: זה הגיע אלינו לעניין דין הרציפות?
עאידה תומא סלימאן: כבר נתתם ואנחנו הכנו אותו ואני מאוד מקווה שיתחיל באמת לעבוד ואני יודעת שחלק מהתוכנית הלאומית מקצה הרבה משאבים ותוכניות לטיפול ושיקום לגברים אלימים, אני גם שמחה ומזכירה לכולם שהבנתי שמביאים גם כן את החרגת הנושא של שחרור מנהלי דבר שדיברנו עליו גם כן בוועדה ופניתי כמה פעמים בנושא הזה, זה סוף סוף קורה, זה חשוב, כי זה גם מאפשר תקופה שבה יצטרך גם הבנאדם לקבל טיפול, השחרורים עד עכשיו בעצם שחררו גברים לפני כל שיקום או טיפול בתוך בית הסוהר ואני מאוד שמחה שקיבלתם סוף סוף את ההחלטה.
עאידה תומא סלימאן: חבר הכנסת גבי לסקי ואחריה חברת הכנסת אמילי מואטי.
עאידה תומא סלימאן: תודה לכבוד השר על הגב ועל הדיון החשוב.
גבי לסקי: תודה כבוד היושבת ראש, אני גם צריכה לרדת לועדת חוקה, אבל ממש בקצרה, אז קודם כל באמת מברכת את השר, את שני השרים, שר המשפטים ושר החוץ, והאמת היא שגם את מכון רקמן על העבודה המאוד אינטנסיבית בעניין הזה בהעלאת נושא האמנה למודעות וליושבת ראש על היוזמה וגם אני יודעת שחברי אלון טל שזה גם חשוב שהנושא לא יישאר רק בידיים של נשים, שגם מבקש לקדם את זה.
גבי לסקי: ממש בקצרה, 21 נשים נרצחו בשנת 2021 עד היום והשנה עדיין לא הסתיימה, כל מספר מעל לאפס הוא מספר בלתי מתקבל על הדעת והוא מזעזע, האמנה הזאת באמת היא מבוססת על ההנחה שאין סוכנות או מוסד אחד שיכול להתמודד לבד עם אלימות נגד נשים ואלימות במשפחה ולכן המענה האפקטיבי לאלימות כזאת דורש פעולה מתואמת על ידי שחקנים רבים ושונים ולצערי היינו צריכים גם בין היתר להמתין לאמנה הזאת.
גבי לסקי: האמנה עוסקת במספר נושאים, שזה גם מניעה, הגנה ותמיכה לנפגעות במיוחד ילדים, תביעה ותיאום מדיניות, אבל הדברים האלה נאמרו על ידי חבריי קודם לכן, אני רוצה להעלות נושא חדש וחבל ששני השרים כבר לא פה.
גבי לסקי: ההליך של אישור וקליטה של אמנות בינלאומיות בישראל אינו מסודר בחוק בעצם הממשלה היא זאת שחותמת האמנות, אבל אין בכך די כדי להכניס את האמנה אל תוך המשפט הפנימי הישראלי, זאת אומרת שזה אכן חגיגי שיראל עכשיו חותמת על האמנה, אבל זה שזה נחתם זה לא חלק מהמשפט של הדין הישראלי, בהיעדר חקיקה מי שקבע את הכללים איך הדבר פועל זה בית המשפט והפסיקה של בית המשפט שקבעו מספר כללים, איך אנחנו מאמצים את הדוח בדין הישראלי, במיוחד הדינים של המשפט הבינלאומי, במצבים של לקונה וכו'.
גבי לסקי: אני הייתי מציעה, אני רוצה לקדם גם חקיקה של קליטה ישירה של אמנות בינלאומיות, כי זה לא מספיק שישראל חותמת על האמנות והן לא הופכות אינהרנטי לחלק מהמשפט הפנימי והייתי מציעה שהאמנה הזאת בכלל חשיבותה, מרכזיותה תהיה האמנה הראשונה שנאמץ את השינוי בתפיסה ונקלוט אותה באופן ישיר אל המשפט הפנימי, תודה רבה.
עאידה תומא סלימאן: תודה רבה, האמת זה יכול להיות מהפך בגישה לכל הנושא של החוק הבינלאומי ואמנות בינלאומיות, אני בר רואה את החיוכים בצד השני של החדר, את יודעת שאני בעד.
עאידה תומא סלימאן: חברת הכנסת אמילי מואטי.
אמילי חיה מואטי: מכיוון שקודמותיי וקודמיי אמרו את הדברים באמת החכמים שהתכוונתי להגיד, רק אמרו את זה בצורה יותר חכמה ממה שהתכוונתי, אז אני ארדד את הדיון לרמה הפוליטית.
אמילי חיה מואטי: באוקטובר האחרון הייתי באסיפה פרלמנטארית של מועצת אירופה, התקיים שם דיון צד, אחד מדיוני הצד על אמנת איסטנבול ושאלתי את חבריי למשלחת מטעם הכנסת, איפה ישראל עומדת מהבחינה הזאת?
אמילי חיה מואטי: ונאמר לי כן יש איזה דיבור, תראו כמה מדהים, כשאומרים יש איזה דיבור, זה בדרך כלל כמו להגיד לעצמאי שוטף פלוס מאה, לא יקרה ותראו כמה מהר הדברים קורים, אני פשוט לא מאמינה שאנחנו יושבים כאן עכשיו.
עאידה תומא סלימאן: לא כל כך מהר, אנחנו כבר עובדות על זה שנים.
אמילי חיה מואטי: לא, רגע רגע, מהרגע שפקיד ממשלתי אומר לך יש דיבור, עד הרגע שזה קורה, ברור שעובדים על זה.
עאידה תומא סלימאן: אנחנו כבר מדברות על זה מ-2015 ולפני.
אמילי חיה מואטי: אני יודעת ואפילו הייתי באחד הדיונים האלה שהתקיימו ב-2016 על אמנת איסטנבול ועדיין אני חושבת שאפשר להחמיא גם לקובעי המדיניות וגם לשר המשפטים גדעון סער וגם לגברתי יושבת הראש ולשר החוץ על המהלך החשוב הזה.
אמילי חיה מואטי: אלימות כלפי נשים כמובן זה הקצנה של יחסי הכוחות ושימוש עודף ומסוכן בכוח של הפטריארכיה נגדנו.
אמילי חיה מואטי: הנקודה שבה הענישה היא לא תמיד הפתרון, היא נקודה חשובה שאני חושבת לתת עליה דיונים נוספים, טיפול יותר ענישה פחות ושוב אנחנו אמנם הדיון הוא רק הצהרתי וצדקה חברת הכנסת גבי לסקי לגבי המעבר הזה שצריך לעשות בין הצהרות למערכת המשפט, אבל הצהרות משנות מדיניות ומדיניות משנה מציאות ואני באמת מאמינה שאנחנו בדרך לשם ואני מקווה שבאמת ב-7 בינואר בשטרסבורג אנחנו כבר נהיה חלק מהמדינות שהצטרפו לאמנת איסטנבול.
אמילי חיה מואטי: תודה רבה ותודה לחבר הכנסת אלון טל על העלאת הנושא גם מהצד הפרלמנטארי, תודה.
עאידה תומא סלימאן: תודה רבה, איריס פלורנטין ממשרד הרווחה, אני יודעת שבסופו של דבר העבודה תתרכז לידיים שלך ואת תהיי האחראית לפקח על הכל, אז בבקשה אנחנו נשמח לשמוע איך אתם מתכוננים ומתכוננות לעניין הזה.
איריס פלרונטין: קודם כל תודה רבה על הדיון ותודה רבה על ההובלה של התחום, בהחלט מורגש ואני מודה לחברי הכנסת וכמובן לשרים שהיו היום, אני חושבת שזה יום מרגש ומבורך אני ערה לעבודה שנעשתה ואני גם ערה לקשיים.
איריס פלרונטין: אני חושבת, אני רוצה לומר שמדינת ישראל עושה הרבה מאוד עבודה בתחום של אלימות במשפחה, יש הרבה מאוד דברים, יש עבודה מסונכרנת, אני לא אפרט כאן.
איריס פלרונטין: המשרדים יודעים לעבוד יחדיו, להוציא תוכניות, השר מאיר כהן הציג את הכמות הגדילה של האנשים, הגברים שמגיעים לטיפול, כי הנגשנו הרבה מאוד שירותים בשנה וחצי האחרונה, זו הייתה עבודה מאוד רצינית של כולם וראוי לדעת את זה.
איריס פלרונטין: אנחנו גם נחזק את החוק שעבר בקריאה ראשונה להבאה של גברים לטיפול, אנחנו גם שמנו הרבה מאוד משאבים כדי לעשות את זה, מאמינים בלגעת בגברים, לטפל בנשים, לתת מענים רבים מאוד לכל האוכלוסיות.
איריס פלרונטין: אני רוצה לבוא ולומר כאן שהחלטת הממשלה שמובילה את הטיפול והועדה הבין משרדית שמתכנסת בתדירות גדולה מאוד לקבוע תוכניות עבודה ומוציאה אותן לפועל בנויה על בסיס אמנת איסטנבול.
איריס פלרונטין: אם תסתכלו על מה שיש בהחלטת הממשלה, על התוכניות הרבות מאוד שיצאו לדרך הם ברוח אמנת איסטנבול ואנחנו נתארגן לקראת היציאה לעשות את העבודה, כן נכון אנחנו לא נוכל לעשות את הכול, אנחנו עושים את כל המענים שרשומים שם, לא בפריסה הארצית ונצטרך לראות איך אנחנו לאט לאט מגדילים, אנחנו עושים עבודה רצינית מאוד ואני רוצה להגיד את זה פה, בהתייחס לאמנה, ואנחנו ניקח את הדברים קדימה כפי שעשינו בשנתיים האחרונות, תודה רבה.
עאידה תומא סלימאן: תודה רבה איריס, את האמת אני חייבת להגיד שאחת מנקודות הכוח של האמנה הזו שאני מאוד מעריכה ולכן לקחתי על עצמי מהכנסת ה-20 לנסות לקדם את החתימה שיש שם סטנדרטים מאוד ברורים שהמדינה צריכה להתייחס אליהם וצריכה ללכת לקראתם וגם כן את הערך את הניטור ואת המכניזם של הניטור והבקרה וחובת הדיווח של המדינה, איך היא מתקדמת לקראת הסטנדרטים שנמצאים היא דבר מאוד חשוב בעיני שיהווה גם לנו סוג של מפת דרך, גם למקבלי ההחלטות וגם הפקידים המקצועיים שיבינו, שיש לו"ז ויש משימות, שצריך לעשות וצריך לעמוד בהם ואני חושבת זה דבר שמאוד היה חסר לנו בשנים האחרונות בכל העניין והמאבק שלנו נגד האלימות נגד נשים.
עאידה תומא סלימאן: אני זוכרת את המאבקים הקשים כדי להקצות את התקציב של התוכנית הלאומית שאושרה על ידי השרים ולפני זה גם כן המאבק שניהלנו כדי שתאושר התוכנית שעשתה אותה או הכינה אותה ועדה שהחליטו עליה בממשלה, כלומר לא זה לא תמיד מובן מאליו, אם הממשלה מחליטה החלטה שהביצוע שלה יבוא בקלי קלות, אנחנו חייבות להמשיך וחייבים להמשיך את המאבק הזה ומפת דרך מאוד ברורה עם משימות ברורות ועם חובת דיווח ובקרה ושקיפות, זה מה שחשוב, אנחנו מאוד נחוץ לנו השקיפות מול מקבלי ההחלטות שמקבלי ההחלטות ידווחו גם לציבור אבל גם כן איך שנאמר למועדונים האקסקלוסיביים בעולם שבאים מצהירים, כי בסופו של דבר יש אנשים שיגידו אוקי, אז אנחנו צריכים שינויים חקיקתיים והנגשת שירותים והקמת שירותים, מה מדינת ישראל מקבלת מזה?
עאידה תומא סלימאן: אני חושבת שעצם העובדה שמדינת ישראל מצטרפת או במקשת להצטרף זה גם כן הצהרה מסוימת פוליטית אבל גם כן מעמד שמדינת ישראל מקבלת אותו בעולם.
פרופ' רות הלפרין-קדרי: זאת תהיה המדינה הראשונה מחוץ לאירופה שתצטרף, זה מאוד משמעותי.
עאידה תומא סלימאן: נכון ואני חושבת שאם גם כן, עם הזכויות של שותפות עם האיחוד האירופי בהרבה מהתוכניות של האיחוד האירופי וישראל נחשבת למדינה שותפה, לא שותפה באיחוד אלא שותפה לאיחוד בהרבה מהפרויקטים כדאי מאוד גם למלא את חובות, כלומר את מה שבא עם החבילה הזו, זה גם כן חשוב מאוד.
עאידה תומא סלימאן: אני חושבת שדיון שצולל יותר לעומק בהחלטות המתחייבות מחתימה על האמנה שזה כולל גם כן את המסמך שתגיש המדינה מבחינת ההסתייגויות והפרשנויות וההערות, פרשנות אני חושבת שנצטרך לקיים דיון נוסף שבו גם נבקש לדעת מי הרשות, או לא הרשות, זה נקרא מטה בתוך משרד הרווחה שעובד על יישום ועל קידום התוכניות, נקיים דיון מיוחד המשך, נתעדכן על הגשת בקשת ההצטרפות ואיפה זה עומד ונשמע גם על העבודה המקצועית שנעשית הרבה פעמים מאחורי הקלעים אבל אנחנו מאוד מעריכים אותה.
עאידה תומא סלימאן: בעוד חצי שעה באולם הזה תתקיים עוד ישיבה של הוועדה אני בעיני לא פחות חשובה, אנחנו נשמע ממרכז המידע והמחקר בכנסת על הנתונים האחרונים בנושא האלימות ואחר כך נתוודע לפרויקטים ומיזמים מיוחדים, חדשניים שעושים בשטח למיגור תופעת האלימות, שמענו את קולות הממשלה והמשרדים, עוד מעט נשמע את קולות השטח, תודה לכולכם אני נועלת את הישיבה, ניפגש בעוד חצי שעה, תודה.
עאידה תומא סלימאן: בוקר טוב לכולם, אני פותחת את הישיבה של הועדה למעמד האישה ולשוויון מגדרי, היום ה-22/11/2021 ואנחנו אמורות לדון ולקבל דוח איגוד מרכזי הסיוע לנפגעות ונפגעי תקיפה מינית, אבל קודם אני רוצה להתייחס לאירועים של שלושת הימים האחרונים, אני תכננתי היום בישיבה לפתוח את הישיבה בציון באמת שבוע שלם של פעילות שטח וגם פעילות בתוך הכנסת לקראת היום הבינלאומי במאבק באלימות נגד נשים.
עאידה תומא סלימאן: חשבתי שכדאי מאוד לדבר על כברת הדרך ועל החוקים שחוקקנו בשנתיים האחרונות וכן היו מאמצים אדירים, אבל לצערי הרב וזה הופך למשהו מאוד ציני, כמעט בכל שבוע ולקראת כל יום מאבק בינלאומי למאבק באלימות נגד נשים קורה מקרה של רצח אישה, זה כמעט כל שנה.
עאידה תומא סלימאן: היום בבוקר נורתה מנהלת בית ספר בכפר עראבה בכניסה לבית הספר שלה, מול התלמידים שלה, היא נורתה גם ברגלים וגם בבטן תחתונה והיא עכשיו עוברת טיפול וניתוח ואני מאוד מקווה שהיא תבריא ותחלים מהר למרות שהתלמידים שראו והיו עדים לאירוע הזה לא יחלימו מזה מהר מאוד.
עאידה תומא סלימאן: אתמול בלילה נדקרה למוות עיישה אבו אל היג'א מכפר ג'דיידה מכר, בת 55, נרצחה כנראה על ידי בן זוגה ולפי המידע שקיבלנו היא גם הייתה באיזשהו קשר עם רשויות הרווחה הבן זוג הוא חולה נפש משוחרר מאשפוזים וזה מעלה שוב את כל השאלות הקשות על ביטחונן של הנשים וגם שלשום נורתה אישה בנצרת בת 30 ונצלה מניסיון הרצח הזה.
עאידה תומא סלימאן: אני הייתי חייבת להזכיר את זה כדי להזכיר לכולנו כמה שיהיו הצהרות וכמה שנתאמץ לצערנו הרב אם לא נתעורר למציאות הקשה שנמצאות בה הנשים והנערות לאלימות המגדרית המכוונת נגד נשים אם זה מתחיל בהטרדה מינית ואם זה מסתיים לצערנו הרבה ברצח ואם הרשויות במדינה לא יבינו שביטחונן האישי של כלל הנשים במדינה הוא בעדיפות ראשונה, אנחנו לא נצליח באמת לשנות את המצב.
עאידה תומא סלימאן: אנחנו גם פותחות היום את התערוכה כפי שאתן רואות על קירות החדר של הועדה, את האמת בשבוע שעבר היה לי סיור בבית רות, בית חם מאוד שנבנה עבור נערות שחייבות להיות מחוץ לבית ועזור להן להשתקם, עוזר להן להיות מוגנות, עוזר להן להמשיך את הלימודים וחלק מהדברים שהם עושים ופגשתי את המורה לאמנות בבית רות שעובדת איתם וזה מדהים מה יוצא בעבודת הנערות שם ואני הרגשתי שאנחנו חייבות גם להוקיר את העשייה שלהן, את המאמץ הרב שהן עושות כדי לצאת ממעגל האלימות והמצוקה שהן נמצאות בו וגם להוקיר את הצוות, צוות בית רות, אני מודה לרונית לב ארי שיזמה את הביקור הזה ואת הסיור הזה ואני מודה לצוות שעובד בצורה מאוד יפה עם הנערות.
עאידה תומא סלימאן: אני רק רוצה להגיד שהועדה תקבע דיון מיוחד בנושא של חולי נפש, גברים אלימים ואיך המערכת מתמודדת איתם ויש לי המון מה להגיד בנושא אבל לא נגזול יותר מזמנו של איגוד מרכזי הסיוע שנתנו לו כמו כל שנה את האפשרות גם לשמוע על העבודה על הנהדרת שעושים מרכזי הסיוע לאורך כל השנה וגם ללמוד על תמונת המצב.
עאידה תומא סלימאן: פני הפגיעה המינית, ככה קראתם לדוח הזה ואני חושבת חלק גדול מההבנה שלנו לבעיה של הפגיעות המיניות למדנו מתוך ניתוח המספרים, ניתוח הסטטיסטיקה כשהתחלנו לעבוד בנושא הזה, כשהתחילה התנועה הפמיניסטית וגם תנועת מרכזי הסיוע לעבוד, חלק גדול מהידע הצטבר דרך הלמידה האינטנסיבית של המקרים, אני אתן היום נשמע שני דוחות, אמנם אנחנו בבוקר מסרתם לי את הדוח, אורית והצוות של איגוד מרכזי הסיוע וזאת הזדמנות להודות דרככם לכלל המתנדבות למאות ולאלפי המתנדבות שעובדות יומם ולילה כדי לתמוך בנפגעות תקיפה מינית ואני אתן לך עכשיו לסקור את הדוח ואחר כך נשמע גם כן דוח של מרכז המחקר בכנסת שגם בעיני כולל נתונים מדהימים ופוקחי עיניים, בבקשה אורית פאר סולציאנו, מנכ"לית מרכזי הסיוע לנפגעות ולנפגעי תקיפה מינית, בבקשה.
אורית סוליציאנו: תודה רבה יו"ר הוועדה, ובאמת זה מאוד משמעותי ההבנה המעמיקה שלך את הנושא והשותפות ארוכת השנים, אני רוצה לומר שצריך לברך אנחנו רואים זאת היטב השנה גם ששאת פנית לממ"מ והם עשו סקירה של נתונים גם שהפרקליטות פרסמה נתונים ומשרד הרווחה כי המידע הזה הוא דרך מאוד משמעותית לייצר שינוי.
אורית סוליציאנו: מה שחשוב לי להגיד בנתונים שלנו שאנחנו מנסות לא רק לאסוף מספרים אלא אנחנו מנסות כל פעם להבין מתוכם להבין מה קורה וההבנה הזאת מייצרת שינוי וגם אני חייבת להגיד תודה לנגה ברגר שהיא חצי שנה עובדת על הדוח הזה, זאת הרבה מאוד עבודה.
אורית סוליציאנו: אז כמו שאת אמרת אפשר לעבור עם המצגת, אנחנו השנה יש לנו יותר מ-50,000 פניות, אבל מה שמעניין, אנחנו תמיד עושות השוואה, בחמש שנים האחרונות יש גידול של מעל 50 אחוז בפניות למרכזי הסיוע השנה האחרונה היו כמעט 14,000 פניות חדשות ואני מציינת את זה כי כשאנחנו מסתכלים על נתוני הרשויות, אין אותו היקף של גידול, אז מאוד טוב שנשים פונות אלינו ורואות בנו כתובת, אבל אין הקבלה בין הנתונים האלה לנתוני הרשויות.
אורית סוליציאנו: כפי שאנחנו יודעות היטב, שיעור הנפגעים הוא תמיד קרוב ל-60 אחוז, אנחנו כן ראינו השנה בניתוח יותר עמוק שיש גידול של פגיעות מיניות כלפי צעירות, מ-19 עד 25 ואני מציינת את זה, צריך לזכור שמדובר בשנת קורונה ושנה שהנתונים בהחלט מתייחסים גם ומראים את הפגיעות הרבות שאירעו ואיפה הם אירעו.
אורית סוליציאנו: אז כמו שאתם רואים כאן כרגיל לצערי הרב ואנחנו מכירות את זה, רוב מי שפונה למרכזי הסיוע זה פגיעות קשות מאוד ורוב הפגיעות הן בילדות וראו את מקום הפגיעה ש-53 אחוז מהפניות עסקו בפגיעות בתוך הבית והדבר הזה ברור לכל מי שמכירה את הנושא לעומק, הבית שיש פוגע, הוא מקום לא בטוח וגם בבית אף אחד לא רואה.
אורית סוליציאנו: אנחנו במיוחד ציינו את הגידול של פניות עם סם אונס, 77 פניות אני מקשרת את זה למשהו ששמענו אתמול, ביקרנו בחדר האקוטי הלנה ואני רואה נתונים רק של חדר אקוטי אחד שלמרות שהגיעו אליהם בעקבות תלונות על סם אונס לא הצליחו בסופו של דבר להראות שהיה סם אונס, אז יש פער בין מה שהנפגעות או הנפגעים חווים לבין היכולת להוכיח את זה.
עאידה תומא סלימאן: אנחנו נצטרך להמשיך לעקוב אחרי כל הנושא של בדיקות.
אורית סוליציאנו: עלו שם עוד כמה רעיונות, אני לא רוצה לסטות כרגע מהנושא אבל גם שנה היה שיח על עוד דרך לצמצם את משך הזמן מהרגע שיש תלונה עד שבודקים את בדיקת השתן והדם.
אורית סוליציאנו: אנחנו בעיקר הדגשנו את הפגיעות בילדים עד גיל 12 ותראו כאן את הנתונים של 72 אחוז ממי שפנו אלינו נפגעו בבית ילדים עד גיל 12 ו-10 אחוז במערכת החינוך, זה די הגיוני בגיל כזה צעיר שאלו המקומות שהם הכי נמצאים בהם ולפיכך גם הפגיעות.
עאידה תומא סלימאן: השאלה אורית, 72 אחוז פגיעות בבית זה תלוי שנת קורונה?
עאידה תומא סלימאן: או שגם כן נעשה פילוח קודם לפני הקורונה אם הפגיעות היו מחוץ לבית.
אורית סוליציאנו: תראי הנתונים שעלו, את מכירה הרי לעומק איך זה עובד, חלק מהפניות זה בזמן אמיתי וחלק מהפניות זה על דברים שקרו לפני הרבה זמן, ויחסית הסטטיסטיקה הזאת למיטב זכרוני גבוהה יותר מאשר שנים קודמות.
נגה ברגר: היה גידול, בשנים קודמות בדרך כלל, אני מדבר על כלל הפניות לא רק בילדים, בדרך כלל 40 אחוז מהפניות הן על פגיעה בבית השנה היה לנו 53.3 אחוז זו עלייה משמעותית מאוד.
עאידה תומא סלימאן: זה המרחב שהכי החיל את האנשים, אנחנו היינו תקופה ארוכה סגורות בבתים.